สวัสดีค่ะ อายุ 23 ปี สอบถามคุณ พอดีมีอาการตกขาวเป็นเลือดสด ( ตกขาวสีใส ไม่มีกลิ่น ไม่มีอาการคัน ) แต่เป็นเลือดสดแบบเส้นๆ ( บางครั้งเป็นหยดเลือดไม่เยอะเลอะที่กกน.) หลังจากหมดประจำเดือนไปประมาณ 5-7 วันแล้วเริ่มเป็นเดือนสิงหาคม ประจำเดือนมาวันที่5 สค ปกติจะมาประมาณ 5วัน และหมดไปหลังจากนั้น มีตกขาวปนเลือดวันที่18สค (แค่วันเดียว)ต่อมาเดือนกันยายน ประจำเดือนมาวันที่ 3 กย และมีตกขาวปนเลือดวันที่15-17 กย และหมดไปล่าสุดเดือนตุลาคม ประจำเดือนมาวันที่ 1 กย มีตกขาวสีใสปนเลือดสด สลับสีเหลืองอ่อนๆ กับน้ำใสๆ เมื่อวันที่ 11 -12 ตค*ไม่เคยมีเพศสัมพันธ์อาการดังกล่าวเป็นอาการของประจำเดือนตกค้างได้ไหมค่ะ หรือเกิดจากความผิดปกติตรงไหนได้บ้าง? ....ขอบมากค่ะ....
สวัสดีค่ะ การมีเลือดออกผิดปกติทางช่องคลอดที่ไม่ใช่ประจำเดือนดังกล่าวมานั้น อาจจะมีสาเหตุมาจากการติดเชื้อหรือมีเนื้องอกที่ปากมดลูกหรือมดลูก การมีเนื้องอกที่มดลูกหรือปากมดลูก ฮอร์โมนจากรังไข่ไม่สมดุล อวัยวะภายในอุ้งเชิงกรานอักเสบ ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิแต่หากไม่เคยมีเพศสัมพันธ์เลย ก็คงนึกถึงสาเหตุเรื่องเนื้องอก หรือกลุ่มฮอร์โมนจากรังไข่ไม่สมดุลได้มากที่สุดแนะนำการจดรายละเอียดของเลือดที่ออก นำไปปรึกษาสูตินรีแพทย์ อาจต้องมีการตรวจร่างกายหรืออัลตราซาวน์หน้าท้องร่วมด้วยเพื่อหาสาเหตุที่แน่ชัดต่อไป โดยปกติประจำเดือนควรมา 3-7 วัน หยุดสนิท ไม่มีออกกระปริดกระปรอยมาอีก ไม่มีการค้างมาออกระหว่างรอบเดือนค่ะ เบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง